— Дзеці наглядна ўбачылі, наколькі розным бывае ад зін і той жа від мастацтва, — падкрэсліла Алена Аляксандраўна. — Так, калі скласці паперу папалам, гэта будзе сіметрычная альбо люстраная выцінанка, калі скласці яе гармонікам — рапортная, кутком — разеткавая альбо замкнёная. Дыферэнцыруецца выцінанка і ў залежнасці ад выразанага ўзору і арнаменту: ёсць геаметрычныя выцінанкі ў выглядзе квадрата, прамавугольніка, ромба, крыжа, зоркі; раслінныя, на якіх намаляваны кветкі, лісце, дрэвы; анімалістычныя — з выявамі птушак і жывёл.